Һуғыш осоронда 112-се Башҡорт кавалерия дивизияһы Украина ерен дошмандан таҙартыуҙа йәнен-тәнен аямай алыша. Чернигов ҡалаһын азат иткәндә күрһәткән батырлыҡтары өсөн дивизияға “Чернигов” исеме бирелә. Украин халҡы шуға ла башҡорттарға бик рәхмәтле. Башҡорт яугирҙәренең исеме һәр бер мәктәп стендында бар, ауылдарҙа күп һәйкәлдәр ҡуйылған. Миңлеғәле Ғөбәйҙуллин да дошман амбразураһына ташланып, Херсон ерендә ятып ҡала.